

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-19793-ISAW-1/2020**

Заводни број: **351-208/2020-01**

Дана: 06.08.2020. године

ОЏАЦИ

Одељење за урбанизам, стамбено-комуналне и имовинско-правне послове поступајући по захтеву инвеститора, ОЗЗ „Агроном Деспотово-Пивнице“ ул. Маршала Тита бр. 77, Пивнице, за издавање решења о одобрењу извођења радова, на основу члана 8ђ. и 134. и 145. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон и 9/20), члана 29. Правилника о поступку спровођења обједињене процедуре електронским путем („Сл.гласник РС“ 113/2015, 96/2016 и 120/2017), члана 146. Закона о општем управном поступку („Службени гласник РС“, бр. 18/2016), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-2-7-5/2020-IV, доноси:

**Р Е Ш Е Њ Е**

**Одбацује се** захтев инвеститора, ОЗЗ „Агроном Деспотово-Пивнице“ ул. Маршала Тита бр. 77, Пивнице за издавање решења о одобрењу промене намене без извођења радова зграде пољопривреде у специјализовано складиште за воће и поврће на к.п. број 2652 к.о. Ратково, због неиспуњености формалних услова за поступање по истом.

**О б р а з л о ж е њ е**

Инвеститор радова, ОЗЗ „Агроном Деспотово-Пивнице“ ул. Маршала Тита бр. 77, Пивнице, преко пуномоћника, Милићев Владимира из Врачевог Гаја, обратио се овом органу захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Идејни пројекат израђен под бројем ИДП – Е-04-2020 јУЛ 2020., од стране Геодетског бироа "Гео инжењеринг" Бела Црква, одговорно лице Зоран Илић маст.инж.геодез., главни пројектант Владимир Милићев дипл.инж.арх., лиценца ИКС бр. 311 0473 03 који чини: -Главна свеска-0 и Пројекат архитектуре-1
* Пуномоћ- овлашћење за подношење захтева;
* Катастарско топографски план;
* Графички прилози техничке документације у dwg формату и
* Доказ о уплати таксе и накнаде за Централну евиденцију.

По пријему захтева, овај орган проверио је испуњеност формалних услова за поступање по захтеву, прописаних чланом 28. Правилника о поступку спровођења обједињене процедуре електронским путем („Службени гласник РС“, бр. 68/19) и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли захтев, односно идејни пројекат уз захтев, садржи све прописане податке; 4) да ли је за извођење предметних радова потребно прибављање локацијских услова и уколико јесте да ли је инвеститор претходно прибавио локацијске услове 5) да ли је уз захтев приложена сва документација прописана Законом и подзаконским актима 5) да ли је уз захтев приложен доказ о уплати административних такси и накнаде.

**На основу увида у електронски поднет захтев, овај орган је у складу са чланом 29. став 5.** Правилника о поступку спровођења обједињене процедуре електронским путем („Службени гласник РС“, бр. 68/19) **утврдио следеће следеће:**

* **Увидом у ЛН број 3292 к.о. Ратково утврђено је да је на предметној катастарској парцели уписана забележба правно извршне вансудске хипотеке број ОПУ: 155-2019 од 14.03.2019. године у корист банке-Credit agricole Srbija.**

Како захтев садржи горе наведени недостатак, у складу са чланом 28. став 5. Правилника о поступку спровођења обједињене процедуре електронским путем („Службени гласник РС“, бр. 113/2015, 96/2016 и 120/17), одлучено је као у диспозитиву овог решења.

Ако подносилац захтева у року од десет дана од пријема овог решења, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, односно достави сагласност хиотекарног повериоца, не доставља се документација поднета уз захтев који је одбачен, нити поново плаћа административна такса и накнада.

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог решења може се изјавити приговор Општинском већу, у року од три дана од дана достављања решења, кроз Централни информациони систем за електронско поступање у оквиру обједињене процедуре.

Руководилац Одељења,

Татјана Стаменковић, дипл.инж.грађ.